CELEX: 62008CO0049
Language: bg
Date: 2008-05-16 00:00:00
Title: Определение на Съда (пети състав) от 16 май 2008 г. # Sandra Raulin срещу Френска република. # Жалба, подадена от физическо лице срещу държава-членка с цел да се отмени решение, постановено от национална юрисдикция, и иск, предявен от същото лице за установяване на нарушение на общностното право от тази държава - Явна липса на компетентност на Съда. # Дело C-49/08.

Определение на Съда (пети състав) от 16 май 2008 г. — Raulin/Франция
      (Дело C‑49/08)
      „Жалба, подадена от физическо лице срещу държава-членка с цел да се отмени решение, постановено от национална юрисдикция, и
         иск, предявен от същото лице за установяване на нарушение на общностното право от тази държава — Явна липса на компетентност на Съда“
      
      1.                     Жалба за отмяна — Актове на националните органи — Липса на компетентност на Съда (член 230 ЕО) (вж. точки 7 и 8)
      2.                     Иск за установяване на неизпълнение на задължения — Право на иск, запазено за Комисията и държавите-членки — Иск на физическо
            или юридическо лице — Недопустимост (членове 226 ЕО и 227 ЕО) (вж. точки 9 и 10)
      Предмет 
      
         
               Жалба за отмяна — Нарушение от държава-членка на Директива 91/533/ЕИО на Съвета от 14 октомври 1991 година относно задължението
                  на работодателя да информира работниците или служителите за условията на трудовия договор или на трудовото правоотношение
                  (ОВ L 288, стр. 32; Специално издание на български език, 2007 г., глава 5, том 2, стр. 174) — Явна липса на компетентност
                  на Съда.
               
            Диспозитив 
      
         
                  1)
               
               
                  
               
               
                  	Съдът на Европейските общности явно няма компетентност да се произнесе по настоящите иск и жалба.
               
            
         
                  2)
               
               
                  
               
               
                  	Г-жа Raulin понася направените от нея съдебни разноски.